Entibo de Joaquín Costa

L'entibo de Joaquín Costa (en honor de Joaquín Costa, politico aragonés defensor d'a politica hidraulica como motor de desarrollo de Ribagorza) u entibo de Barasona (por Barasona, localidat mas amanada que quedó afogada por a construcción d'o pantano) ye un entibo en o río Esera que sirve como cabecera pa o sistema de riego d'a Canal d'Aragón y Catalunya.

 Historia
A construcción d'una canal de riego para a Baixa Ribagorza heba estau un prochecto ilustrau dende o sieglo XVIII, encara que nomás se podió fer en o sieglo XIX, baixo a intensa presión social d'intelectuals como Joaquín Costa y a suya Liga de Contribuyents de Ribagorza. Inaugurau a la fin en 1906 como Canal d'Aragón y Catalunya, le mancaba manimenos un reservorio que permitise un fluxo constant y seguro d'augua lo que motivó demandas posteriors de una entiba en a suya cabecera.

Mientres as decadas siguients s'aprebó a lei de riegos de 1911 y se creyoron as confederacions hidrograficas en 1926, lo que cheneró o marco legal pa la construcción de l'entibo. As obras s'encetoron en 1929 y fuoron rematadas en 1932. Como en muitos entibos, se requirioron expropiacions d'alta conflictividat social, que cheneroron pleitos dica bien dentrada a decada de 1960. "De la utopía de Joaquín Costa a la intervención del Estado: un siglo de obras hidráulicas en España." Eloy Fernández Clemente. P.15 "En 1967, había gente reclamando el dinero que les debían a sus abuelos" , Diario del Alto Aragón

Mientres a Guerra Civil espanyola o Exercito Popular Republicano voló as compuertas d'a entiba pa aturar l'avanz sublevau.

O sistema posteriorment se complementó con os entibos de Santa Ana (1961) y de Sant Salvador, disenyaus pa augmentar a capacidad de regulación d'a cuenca, que desbordaba en o deschelo o volumen de Barasona. Acciona se adjudica la construcción de un embalse en Huesca por 46,20 millones, El Confidencial

 Descripción 
L'entibo sigue a tipolochía de gravedat y tien una altaria de coronación de 99 m en una foz d'o río Esera cuals laderas i heban estau pobladas dende epoca romana.

 Atros usos 
L'entibo s'usa tamién pa fins recreativas, incluyindo un camping y establimientos pa actividaz acuaticas en a suya redolada como o remo y a pesca.

 Lienda 
Se diz que un mostro habita lo laco y ye parellano a una sargantana u una salamanquesa. Antón Castro,Eduardo Viñuales Aragón: Excursiones a lugares mágicos, Sua Edizioak, 2017, ISBN 978-84-8216-657-5, p.116

 Referencias 

 Enlaces externos 
  Ficha en Iagua

Joaquín Costa
Joaquín Costa